Καπετάν φάντης μπαστούνι

Το ***Καπετάν φάντης μπαστούνι*** είναι τίτλος κωμωδίας του ελληνικού κινηματογράφου, σε σενάριο και σκηνοθεσία Αλέκου Σακελλάριου, με βασικό πρωταγωνιστή τον Λάμπρο Κωνσταντάρα, η οποία προβλήθηκε πρώτη φορά το 1968.

## Πλοκή

Ο Λάμπρος Κωνσταντάρας υποδύεται έναν αυστηρό πλοίαρχο, τον καπετάν-Ανδρέα Γιαμαλή, το πλήρωμα του οποίου ανακαλύπτει κρυμμένη στο ψυγείο του πλοίου μια κοπέλα, τη Μαρίνα Γιαννά (Μάρω Κοντού), πρώην τραγουδίστρια σε νυχτερινό κέντρο και άστεγη, που προσπαθεί να μεταναστεύσει στην Αυστραλία.

Γνωρίζοντάς τη, ο Ανδρέας θα τη συμπαθήσει και θα της προσφέρει προσωρινά κατάλυμα στο σπίτι του στον Πόρο, όπου μένει με τη χήρα του αδελφού του, Βασιλική (Τασσώ Καββαδία), τα δύο ανίψια του, Θάνο (Μανώλης Παπαγιαννάκης) και Ελένη (Αλέκα Παραμερίτου), και την πιστή οικιακή βοηθό, Τασία (Μήτση Κωνσταντάρα). Η Βασιλική και τα ανίψια του όμως δυσανασχετούν με την έλευση της Μαρίνας και δημιουργούν προβλήματα. Ο καπετάνιος πριν σαλπάρει, μεταφέρει τη Μαρίνα στο κτήμα της νεκρής συζύγου του καπετάνιου, υπό τη φροντίδα του πιστού επιστάτη-κηπουρού Γεράσιμου (Λαυρέντης Διανέλλος). Η Βασιλική και ο Θάνος λοιδωρούν τη Μαρίνα στους κατοίκους του Πόρου. Στην είδηση ότι το πλοίο του καπετάνιου βυθίστηκε κι ο ίδιος θεωρείται αγνοούμενος, η Βασιλική προσπαθεί με τη νομική βοήθεια του Ζήση (Δημήτρης Νικολαΐδης) να κηρύξει νεκρό τον καπετάνιο, ώστε να καρπωθεί την περιουσία του. Η Βασιλική επιδιώκει να ξεπουλήσει το κτήμα του καπετάνιου για να προικίσει την Ελένη στον επικείμενο αρραβώνα της με συνοικέσιο, γι' αυτό και απολύει το Γεράσιμο και διώχνει και τη Μαρίνα και το Γεράσιμο από το κτήμα. Όταν όμως ο καπετάνιος επιστρέφει, ως άλλος Οδυσσέας, με τη βοήθεια των πιστών του βοηθών Τασίας, Γεράσιμου και Μιχάλη (Θόδωρος Κατσαδράμης), προετοιμάζει την επιστροφή του στο σπίτι του, ανατρέποντας τα σχέδια της Βασιλικής και αποκαλύπτοντας στην πορεία ποιοί είναι οι πραγματικοί φίλοι του καπετάνιου. Τέλος, ο καπετάνιος ψάχνει και βρίσκει τη Μαρίνα, την παντρεύεται και μαζί επιστρέφουν αιφνιδίως και θριαμβευτικά στο σπίτι του, βάζοντάς το σε τάξη.

## Διανομή
* Λάμπρος Κωνσταντάρας (καπετάν-Ανδρέας Γιαμαλής)**'
* [[Μάρω Κοντού]] (Μαρίνα Γιαννά)**'
* Λαυρέντης Διανέλλος (Γεράσιμος)
* Δημήτρης Νικολαΐδης (Ζήσης)
* Τασσώ Καββαδία (Βασιλική Γιαμαλή)**
* Θάνος Μαρτίνος (Β' καπετάνιος Λαντζής)
* Μήτση Κωνσταντάρα (Τασία)
* Ορφέας Ζάχος (πρόεδρος συλλόγου)
* Θόδωρος Κατσαδράμης (Μιχάλης Γούναρης)
* Θανάσης Παπαδόπουλος (Μιχάλης)
* Μανώλης Παπαγιαννάκης (Θάνος Γιαμαλής)
* Γιώργος Μεσσάλας (Ντέμης)
* Ειρήνη Κουμαριανού (μητέρα Μιχάλη)
* Αλέκα Παραμερίτου (Ελένη Γιαμαλή)
* Δέσποινα Στυλιανοπούλου (καλλιτέχνις νυχτερινού κέντρου)
* Αλέκος Τζανετάκος (οδηγός κούρσας)
* Νίκος Πασχαλίδης (μέλος συλλόγου)
* Γιάννης Φύριος (νησιώτης)
* Γιώργος Κοσμίδης (Δημήτρης, μέλος συλλόγου)
* Κώστας Μπαλαδήμας (νησιώτης)
* Ρένα Πασχαλίδου (νησιώτισσα)
* Πόπη Δεληγιάννη (νησιώτισσα)
* Κία Μπόζου (Ερμιόνη, πρώην συγκάτοικος Μαρίνας)
* Μαίρη Χαλκιά
* Γιάννης Αλεξανδρίδης (νησιώτης)
* Γιώργος Οικονόμου (σερβιτόρος ταβέρνας)
* Γιώργος Γρηγορίου (Ζαφειρόπουλος, πλοιοκτήτης)
* Χάρης Ζωΐδης
* Γιώργος Κωβαίος (νησιώτης)
* Ασπασία Αναγνωστοπούλου (νησιώτισσα)
* Κώστας Παπανίκος
* Ηλίας Καπετανίδης
* Γιώργος Κυριακίδης (νησιώτης)
* Βασίλης Γεωργιάδης
* Αλέκος Ζαρταλούδης (Γρηγόρης, μάγειρας)
* Μάκης Δεμίρης (πελάτης νυχτερινού κέντρου)
* Νάσος Κεδράκας (ιδιοκτήτης νυχτερινού κέντρου)
* Νίκος Γαροφάλλου (Αριστείδης, σερβιτόρος νυχτερινού κέντρου)
* Κώστας Παπαχρήστος (δικηγόρος)

## Παραγωγή
Το μεγαλύτερο μέρος της ταινίας έχει γυριστεί στον Πόρο και τον Γαλατά.  Στη μια από τις σκηνές του νυχτερινού κέντρου, η Μάρω Κοντού ερμηνεύει το τραγούδι του Κώστα Καπνίση "Νύχτα σκοτεινή".  
## Κυκλοφορία

Με 291.450 εισιτήρια, ήρθε στην 24η θέση ανάμεσα σε 108 ελληνικές ταινίες της σαιζόν.  Κυκλοφόρησε και με τη μορφή DVD στις 22 Νοεμβρίου 2010. 

Το 2025 η ταινία επιχρωματίστηκε και προβάλλεται πλέον έγχρωμη στην τηλεόραση. Είναι η 12η ταινία της σειράς ταινιών της Καραγιάννης-Καρατζόπουλος που επιχρωματίζονται ψηφιακά στα ειδικά εργαστήρια επιχρωματισμού στο Λος Άντζελες.

## Παραπομπές


## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές αισθηματικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ελληνικές ασπρόμαυρες ταινίες